
	ประกาศ เทศบาลตำบลหัวสำโรง

	             เรื่อง        สอบราคาจ้างก่อสร้างถนนคอนกรีตเสริมเหล็ก สายบ้านนายน้อย - นายคง หมู่ที่ ๓ ตำบลหัวสำโรง

	 

	                       เทศบาลตำบลหัวสำโรงมีความประสงค์จะ สอบราคาจ้างก่อสร้างถนนคอนกรีตเสริมเหล็ก สายบ้านนายน้อย - นายคง หมู่ที่ ๓ ตำบลหัวสำโรง   โดยก่อสร้างถนนคอนกรีตเสริมเหล็กผิวจราจรกว้าง  ๔.๐๐  เมตร  ระยะทางยาว ๔๕๕.๐๐  เมตร  หนาเฉลี่ย  ๐.๑๕  เมตร  หรือพื้นที่ คสล. ไม่น้อยกว่า  ๑,๘๒๐.๐๐  ตารางเมตร  ตามแบบเทศบาลกำหนด    วงเงินงบประมาณตั้งไว้  ๑,๓๓๓,๐๐๐.- บาท  (หนึ่งล้านสามแสนสามหมื่นสามพันบาทถ้วน)
                       ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๒๒๖,๐๐๐.๐๐ บาท (หนึ่งล้านสองแสนสองหมื่นหกพันบาทถ้วน)
 

	                        ผู้มีสิทธิเสนอราคาจะต้องมีคุณสมบัติ ดังต่อไปนี้

	                           ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๔๙๐,๔๐๐.๐๐ บาท
                         ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                         ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                         ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลหัวสำโรง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
                                     ๕. บุคคลหรือนิติบุคคล  ที่จะเข้าเป็นคู่สัญญา  ต้องไม่อยู่ในฐานะเป็นผู้ไม่แสดงบัญชีรายรับ รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                        ๖. บุคคลหรือนิติบุคคล  ที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement :e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ            
                         ๗. คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท  คู่สัญญาอาจขอรับเป็นเงินสดได้           

	                       กำหนดยื่นซองสอบราคา ในวันที่ ๑๒ เมษายน ๒๕๖๐ ถึงวันที่ ๒๘ เมษายน ๒๕๖๐ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา โดยในวันที่ ๒๑ เดือน เมษายน พ.ศ. ๒๕๖๐ เวลา ๐๘.๓๐ น. - ๑๖.๓๐ น. กำหนดรับซองสอบราคา ณ ห้องศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอแปลงยาว (ชั้น ๒) จังหวัดฉะเชิงเทรา และกำหนดเปิดซองใบเสนอราคาในวันที่ ๑ พฤษภาคม ๒๕๖๐ ตั้งแต่เวลา ๑๐.๐๐ น. เป็นต้นไป

	                       ผู้สนใจติดต่อขอซื้อเอกสารสอบราคาจ้าง ราคาชุดละ  ๑,๒๐๐.- บาท  ได้ที่ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา ในวันที่ ๑๒ เมษายน ๒๕๖๐ ถึงวันที่ ๒๘ เมษายน ๒๕๖๐ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.gprocurement.go.th, www.hsr.go.th และ www.chachoengsao.go.th หรือสอบถามทางโทรศัพท์หมายเลข ๐-๓๘๘๕-๓๖๑๒ ต่อ ๑๕ ในวันและเวลาราชการ

	                     
                      จึงประกาศให้ทราบโดยทั่วกัน
 

	                                                                                                          ประกาศ ณ วันที่ ๑๒ เมษายน พ.ศ. ๒๕๖๐

	
	(นายทวีศักดิ์ ชโนเมธาภรณ์)

	นายกเทศมนตรีตำบลหัวสำโรง

